Budapest I. kerület Budavári Önkormányzat

 EGYESÍTETT BÖLCSŐDÉJE

**1011 Budapest, Iskola u. 22-24.**

**🕿 214-6593, 201-1618 Fax: 214-6593**

**e-mail: iskola@budavari-bolcsodek.hu**

Tisztelt Szülők! Kedves Érdeklődők!

A Budapest I. kerület Budavári Önkormányzat Egyesített Bölcsőde gyermekfelvételhez kapcsolódó rendje:

**Az ellátás nyújtásának helyszínei:**

Budapest I. kerület Budavári Önkormányzata a gyermekek napközbeni ellátását 3 telephellyel működő Egyesített Bölcsődéjében látja el az alábbi helyszíneken:

|  |  |  |
| --- | --- | --- |
|   | **Telephely neve** | **Telephely címe** |
| 1. | **Iskola bölcsőde (Vezető bölcsőde)** | Budapest, 1011 Iskola u. 22-24. |
| 2. | **Tigris bölcsőde (I. sz. telephely)** | Budapest, 1016 Tigris u. 45/a. |
| 3. | **Lovas bölcsőde (II. sz. telephely)** | Budapest, 1013 Lovas út 3. |

**Az ellátásra jogosultak köre:**

Bölcsődébe a gyermek 20 hetes korától vehető föl.

Bölcsődei ellátás keretében azon gyermekek ellátását kell biztosítani, akiknek szülei, nevelői, gondozói *munkavégzésük, munkaerőpiaci részvételt elősegítő programban, nappali-iskola rendszerű képzésben vesz részt*, vagy egyéb ok miatt napközbeni ellátásukról nem tudnak gondoskodni.

A leadott jelentkezések alapján a bölcsődei ellátás igénybevételéről az intézményvezető dönt. Az **elbírálás során elsőbbséget élveznek** az I. kerületben bejelentett lakóhellyel (ennek hiányában tartózkodási hellyel) rendelkező és *életvitelszerűen is* – védőnői ellátás alapján – az I. kerületben élő családok gyermekei.

A jogszabály erejénél fogva – Gyvt. 94. § (5a) – a férőhelyszám 25 %-ig felvehető az ellátási területen kívül lakóhellyel, ennek hiányában tartózkodási hellyel rendelkező gyermek, *feltéve, hogy az ellátási területen lakóhellyel, ennek hiányában tartózkodási hellyel rendelkező valamennyi bölcsődei ellátást igénylő és arra jogosult gyermek ellátása biztosítva van.*

**További előnyben kell részesíteni:**

* a rendszeres gyermekvédelmi kedvezményre jogosult gyermekeket, akiknek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll,
* akinek érdekében állandó napközbeni ellátásra van szükség,
* akit egyedülálló vagy időskorú személy nevel, vagy akivel együtt a családban három vagy több gyermeket nevelnek, kivéve azt, akire nézve eltartója gyermekgondozási díjban részesül,
* akinek a szülője, gondozója szociális helyzete miatt az ellátásról nem tud gondoskodni,
* akinek a családjában az egy főre jutó havi jövedelem nem haladja meg az öregségi nyugdíjminimum mindenkori összegének két és félszeresét, egyedülálló szülő esetén háromszorosát,
* akinek bölcsődei felvételét a gyermek egészségi problémája indokolja, amit a szülő házi gyermekorvosi vagy szakorvosi igazolással bizonyítani tud,
* akinek a szülője, gondozója legalább két éve bejelentett lakóhellyel rendelkezik az I. kerületben.

\*\*\*

A **COVID-19 vírus miatt kialakult veszélyhelyzet** következtében a Budapest I. kerület Budavári Önkormányzat Egyesített Bölcsőde valamennyi bölcsődéje tekintetében a jelentkezéseket *amíg szükséges, személyes találkozások nélkül bonyolítjuk*.

A mindenkori járványügyi helyzethez rugalmasan alkalmazkodva, amennyiben a járványügyi adatok jelentős javulást mutatnak a jelentkezési időszak alatt, megpróbálunk a már megszokott, személyes jelenléttel történő érdeklődéseknek, jelentkezéseknek is teret adni.

A jelenlegi helyzetben a **2021/2022-es nevelési év felvételi rendje** az alábbiak szerint **módosul:**

* A jelentkezési szándékot a csatolt „Bölcsődei felvételi kérelem” kitöltésével lehet jelezni
* Felvételi kérelem leadása: **április 1. – május 31.**
* Felvételi kérelem leadásának módja:
	+ **elektronikusan -** a kitöltött Bölcsődei felvételi kérelem szkennelésével, fotózásával – az **iskola@budavari-bolcsodek.hu** email címre megküldve
	+ **postai úton -** Budavári Önkormányzat Egyesített Bölcsőde, 1011 Budapest, Iskola u. 22-24. címre

*Amennyiben a kérelem letöltése, kitöltése, szkennelése/fozózása nem megoldható, kérem keressenek a +36 20 269 4006-os telefonszámon 8.00 és 16.00 között.*

**Az elektronikusan benyújtott kérelem mellett szükséges iratok** - csatolmányok - *(szkennelve vagy fotózva kell megküldeni a kitöltött Bölcsődei felvételi kérelemmel együtt)*:

* Mindkét szülőtől **munkáltató -**aktív jogviszony**- igazolás,** ennek hiányában a leendő munkáltató igazolása arról, hogy a szülő nála alkalmazásban fog állni, megjelölve annak kezdő időpontját is
* A „Bölcsődei felvételi kérelem” 3. oldalán található **védőnői javaslat, vagy egyéb védőnői igazolás** a gyermek ellátásáról – a jelenlegi helyzetre tekintettel elektronikusan beszerezhető!

A kérelem első oldalán található *– „****A bölcsődei ellátás igénylésének kezdete” –*** résznél elegendő az év, hónap megjelölése. A beszoktatás időpontjának megbeszélése az aktuális járványügyi helyzetet figyelembe véve, az első szülői értekezleten történik – a szülők munkába állásának időpontjához igazodva. A szülői értekezlet időpontjáról a felvételről szóló értesítéssel együtt adunk tájékoztatást.

Felhívom a figyelmüket arra, hogy a 2021/2022-es nevelési-gondozási évre azokat a jelentkezéseket tudjuk fogadni, melyek esetében ***az ellátás igénybevételének megkezdése 2021. szeptember 1. és november 15. közé esik.*** Amennyiben ezen időpont utáni időszaktól szeretnék kérni gyermekük bölcsődei elhelyezését, jelentkezésük év közbeni felvételnek minősül és automatikusan várólistára kerül.

Minden egyéb dokumentum (szakértői bizottsági vélemény, MÁK igazolás emelt családi pótlékról, rendszeres gyermekvédelmi kedvezmény határozat stb.) leadása, pótlása – legkésőbb – a bölcsődei beszoktatás megkezdése napján esedékes.

A bölcsődei felvételekről, a felvett gyermekekről, a fel nem vett gyermekekről és a várólistára kerülő gyermekekről **2021. június 15-től** tájékoztatjuk a jelentkezőket telefonon és/vagy email-ben. Amennyiben a rendkívüli helyzet még ebben az időpontban is fennáll, a felvételi döntéshez kapcsolódó határozatokat is elektronikus úton küldjük meg.

**A bölcsődei ellátással kapcsolatos személyes tájékoztatásról, illetve a felvételi kérelem személyes leadásának lehetőségéről** a mindenkori járványügyi helyzet figyelembevételével döntünk, melyről a későbbiekben tájékoztatjuk Önöket.

**Koppány Ivett**

**intézményvezető**

**Budapest, I. kerület Budavári Önkormányzat**

***Egyesített Bölcsőde***

*1011 Budapest*

*Iskola u. 22-24.*

*Tel.: 201-1618; 20/269-4006*

*e-mail:* *iskola@budavari-bolcsodek.hu*

*koppany.ivett@budavari-bolcsodek.hu*